google/wiki40b huggingface dataset:
Adolf Ziegler

Livet etter 1945

Etter den andre verdenskrig bodde han først hos sin søster i Baden-Baden og flyttet så til USA hvor han bodde til sin død. Han ble ansett for å være en «medløper», men nå avnazifsert. I den sovjetiske okkupasjons-sonen ble hans bok De russische Gottlosenbewegung  satt på listen over forbudt litteratur.
The Sessions

Plott

O'Brien er en mann i en jernlunge som bestemte seg for at han ønsket å miste sin møydom. Etter å ha konsultert med en prest, Father Brendan, tar han kontakt med Cheryl Cohen-Greene, en professjonell sexsurrogat.
Morgan Johansson

I riksdagen

I riksdagen er Johansson leder av justiskomiteen, medlem av krigsdelegasjonen og vara i utenriksnemnda.

Øvrig karriere

Johansson var lederskribent i avisen Arbetet 1994 til 1997, og politisk sakkyndig ved statsrådsberedningen 1997-1998. Han har vært aktiv i religionsdebatten, og har skrevet flere debattartikler for forbundet Humanisterna, hvor han også har vært styremedlem siden 2007.
Johansson har, av forfatteren og journalisten Christer Isaksson, blitt beskrevet som tilhørende venstrefløyen innen partiet.
Prince Royal

Prince Royal (født 1964) var en varmblods, brun travhingst. Traveren tok i 1970 åtte seire og hesten ble norgesmester for første gang, siden ble det 4 NM på rad i årene 1972-75 og det er eneste hest i historien som kan notere seg for 5 NM i løpskarrieren. Prince Royal vant Axel Jensens løp i 1970. Norsk Travderby for varmblod ble vunnet i 1968. Hesten hadde 1.17,5a som sin rekord og kjørte inn kr. 479 225 i sin karriere. Hesten er eid av Kåre Lia fra Porsgrunn og ble trent av Kåre E. Jahnsen. Hvert år arrangeres Prince Royals æresløp på Klosterskogen Travbane.
Svømming under VM i svømming 2013 – 100 meter fri menn

Semifinaler

Semifinalene avholdt kl 18.02.
Nore I kraftverk

Forhistorie

I 1907 vedtok Stortinget å kjøpe opp rettighetene i Norefallene. Bakgrunnen for oppkjøpet var at Stortinget ønsket å ta en aktiv rolle i strømproduksjon og fordeling og for å unngå at utenlandske oppkjøpere skulle kjøpe rettighetene til Norefallene. Dette var et av de første store kjøpene av fosser som staten gjorde. Målet var at strømmen som ble produsert i Nore I skulle kunne gi Oslo-området strøm. Staten betalte 400 000 kroner for rettigheten. Vedtaket om bygging av kraftverk ble vedtatt i 1918, 11 år etter kjøpet av fossen. Arbeidet begynte året etter. 
I 1915 begynte arbeidet med å demme opp Tunhovdfjorden, dammen ble ferdigstilt i 1920. Da denne var ferdig begynte byggingen av selve vannkraftverket. Kraftverket stod ferdig i 1927, og produserte strøm året etter. Ved ferdigstillingen var Nore I det største kraftverket i Nord-Europa.

Følger av byggingen av Nore I

Byggingen av Nore I førte til en stor tilflytting til kommunen, blant annet fordi man hadde behov for arbeidskraft og kompetanse i bygging og drift av vannkraftverket. I 1921 arbeidet rundt 500 mennesker med kraftverket, de fleste av disse var nyinnflyttede. I perioder førte dette til sosiale utfordringer. Et av de største sosiale problemene var alkohol, både produksjon og "gauking" (salg) av hjemmebrent. Konflikter og andre sosiale problemer knyttet til alkohol var en stort problem ved flere anlegg i perioden. En av de viktigste årsakene til alkoholproblematikken var brennevinsforbudet som førte til at stadig flere begynte med hjemmebrenning av alkohol, og at det derfor var lett å få tak i. Ved Nore-anlegget ble det derfor opprettet stedlig politioppsyn for å holde orden. 
Byggingen av Nore I førte til at Rødbergs befolkning ble delt i to grupperinger: arbeiderne og bygdas egen befolkning. Dette kom blant annet til uttrykk ved todelt skolegård mellom bygdas egne og kraftverkarbeidernes barn. Det var lite kontakt mellom bygdefolket og anleggsarbeiderne og det var store kulturelle forskjeller mellom de to gruppene. F.eks gikk anleggsarbeiderne i tog 1. mai, mens bygdefolket gikk i tog 17. mai.  
Før utbyggingen av Nore I startet lå det noen mindre gårder på Rødberg. Med befolkningsveksten, som var et resultat av byggingen av Nore I, ble det bygget skoler, sykehus, butikker og boliger, for å møte det økte behovet. Disse lå i umiddelbar nærhet til arbeiderboligene og dette ble grunnlaget for Rødberg sentrum. 
Nore I var også bakgrunnen for at Numedalsbanen ble bygget helt opp til Rødberg. For å kunne bygge Nore I var det behov for jernbane for å frakte byggematerialer. Jernbanen ble åpnet av kong Haakon VII i 1927. Behovet for transport til Noreverkene var begrunnelsen for å bygge jernbanen til Rødberg.

Videre utbygging av Nore I

Utover krigsårene økte behovet for elektrisitet og man bygde ut kraftverket gjennom flere omganger: i 1939, 1942, 1943 og 1955. 
I 1997 ble rørgaten ble pensjonert, men den står enda langs fjellet. Nå går vannet i rør inne i fjellet fra Tunhovddammen ned til Rødberg. 
Nytt kraftverk er under planlegging i 2015. Det tekniske anlegget er i dårlig forfatning.
Riksarkivet

Historie

Riksarkivet ble opprettet i 1817. Stillingen som riksarkivar ble opprettet i 1840, og Henrik Wergeland ble utnevnt som den første riksarkivar. Fra opprettelsen til 1866 hadde arkivet tilhold i Sydfløyen og Romeriksfløyen på Akershus festning. Deretter har Riksarkivet hatt forskjellige tilholdssteder i Kristiania/Oslo. Hovedkontoret med en del magasiner var i den gamle Norges Bank-bygningen på Bankplassen 3 fra 1914 til 1978. Magasinene var ellers spredt utover på forskjellige steder, blant annet i gamle kruttmagasiner på Hovedøya. I 1978 kunne Riksarkivet ta i bruk nybygde kontorlokaler og fjellmagasiner på Sognsvann, der institusjonen holder til sammen med Statsarkivet i Oslo og Stiftelsen Asta.
Norsk lokalhistorisk institutt og Sekretariatet for fotoregistrering holdt til i Riksarkivbygningen i en periode. Det samme gjorde Norsk kjeldeskriftinstitutt og Privatarkivkommisjonen, som begge siden er lagt inn under Riksarkivet.

Om dagens institusjon

Arkivene som oppbevares i Riksarkivet kan benyttes av alle, både de som har behov i forbindelse med forskning, fag eller yrke – og private som driver med slektsforskning eller andre undersøkelser. I Riksarkivets lokaler på Sognsvann er det lesesal og muligheter for avfotografering av arkivmateriale som er offentlig tilgjengelig. Det eldste dokumentet i Riksarkivet er datert 28. januar 1189 og er et brev fra pave Clemens III til geistligheten i Norge. Det eldste skrevet på norsk er udatert, men kan ut fra innholdet bestemmes til ca. 1210.
Deler av arkivmaterialet som oppbevares i Riksarkivet og Arkivverket er digitalisert. Disse kildene er gratis tilgjengelig for alle brukere på etatens kildenettsted Digitalarkivet.
Deler av arkivmaterialet er klausulert. Det gjelder først og fremst materiale som inneholder taushetsbelagt informasjon etter bestemmelsene i forvaltningsloven. For privatarkiver kan det i tillegg være restriksjoner som er satt av de som har levert inn arkivet. I slike tilfeller kan det gis innsyn etter spesielle regler. Innsyn gis vanligvis i to tilfeller: Ved dokumenterte forskningsbehov og til den som måtte være part i en relevant sak.
Riksarkivet er departementets heraldiske rådgiver og innstillende instans for nye kommunevåpen, når kommuner og fylkeskommuner ønsker å få fastsatt sine våpen i en kongelig resolusjon. Riksarkivet har derfor har hatt stor innflytelse på de reglene som blir anvendt på valg av innhold og utforming for nye kommunevåpen. Det strenge kravet om enkelhet som Riksarkivet har praktisert fra ca. 1930, skiller seg fra offentlige våpen i mange andre land.
N

N er den fjortende bokstaven i det latinske alfabetet. Den tilhører gruppen vi kaller konsonanter.
Italias historie under fremmed dominans

Habsburgerne

De italienske kriger i årene 1494 til 1559 endte med freden i Cateau-Cambrésis som gjorde Spania til den sterkeste maktfaktor i regionen. Dette innledet en relativ lang fredelig periode, først under habsburgernes Spania i årene 1559 til 1713, og deretter som følge av den spanske arvefølgekrigen under habsburgernes Østerrike i årene 1713 til 1796

Under Napoleon

I Napoleonstiden var Italia et lydrike og klientstat under Den første franske republikk fram til Napoleons nederlag i 1814.
Da Napoleon erobret Italia i 1796, ble det først opprettet opprettet to republikker: Den cisalpinske republikk sør for elven Po, og Den transpadanske republikk i nord. Disse ble i 1798 slått sammen til Den italienske republikk. Dette skjedde ved at Den cisalpinske republikk endret sin konstitusjon slik at Napoleon kunne bli dens president, og endret samtidig republikkens navn til Den italienske republikk. Den besto hovedsakelig av det samme området som hadde vært Den cisalpinske republikk, nemlig regionene Lombardia og Romagna.
Dette ble justert da Napoleon kronet seg selv til keiser og opprettet Det første franske keiserdømme. Den underliggende republikk, hvor han formelt hadde vært president, ble da omgjort til et italiensk kongedømme, med Napoleon som konge, og Eugène de Beauharnais som visekonge.

Perioden fram til Italias samling

Wienerkongressen i 1814–1815 gjenopprettet situasjonen fra slutten av 1700-tallet, men dette ble snart endret i prosessen som ledet fram til Italias samling. Denne perioden ble preget av politisk og sosial uro over hele halvøya.

Kulturell innflytelse

Den italienske renessansen tok slutt rundt 1600, men området fortsatte å være et viktig kulturelt senter for vestlig kultur gjennom hele perioden. Men Italias økonomiske viktighet ble redusert gjennom hele perioden, da de forskjellige italienske staner ikke deltok i særlig grad i åpningen mot Den nye verden eller i de tidlige stadiene i den industrielle revolusjon.
It's All Right with Me

«It's All Right with Me» er en amerikansk populærmusikksang fra 1953, skrevet av Cole Porter til hans musikal Can-Can, hvor den ble introdusert av Peter Cookson i rollen som dommer Aristide Forestier.
Sangen er også brukt i Cole Porter-musikalen High Society. I den originale Broadway-produksjonen fra 1998 ble den fremført av rollefiguren Tracy Samantha Lord, spilt av Melissa Ericco.

Andre coverversjoner

I Vest-Tyskland ble den spilt inn på plate av den kvinnelige jazzsangeren Inge Brandeburg (sammen med Gunter Hampel, Bobo Stenson og Pierre Courbois) i 1965.
Moloko fremførte en coverversjon på sin turné i 1995. Roisin Murphy fremførte den også i 2004.
Chelsea Krombach synger den på sitt debutalbum Profiles (2004).
Realpresens

Realpresens er innen kristendommen den lære at Kristi legeme og blod er i sannhet nærværende i nattverdselementene.

Katolikker, ortodokse, lutheranere

Det er forskjeller mellom den katolske og ortodokse lære om dette på den ene side, og den lutherske på den annen, men det de har til felles er at den som  mottar nattverdselementene, faktisk mottar Kristi legeme og blod.
Realpresensen anses å inntre ved lesningen av innstiftelsesordene under feiringen av nattverden. Den innebærer at (katolsk syn - transsubstantiasjon:) brødet og vinen forvandles til Kristi legeme og blod selv om nattverdselementene beholder sine ytre egenskaper / aksidenser, eller (luthersk syn - konsubstansiasjon:) Kristi legeme og blod blir nærværende i brødet og vinen, «med og under» - men uten at elementene opphører å være brød og vin også substansielt.
Teologien om at forvandlingen finner sted er således felles for luthersk og katolsk teologi.

Andre protestanters avvisning av realpresendenser

Men den reformerte protestantiske tradisjon avviser læren om realpresens. Zwinglianer oppfatter Kristi nærvær som «symbolsk». I følge Jean Calvin blir Kristi legeme og blod ikke nærværende i brødet og vinen, men disse elementer blir redskap ved hvilke den troende kommunikanten simultant kan ta imot Kristi sanne legeme og blod i himmelen. Dette syn har påvirket metodister og mange evangelikale anglikanere.
Bhutans sentralbank

Sentralbanksjef

Sentralbankloven ble endret i 2010, slik at finansministeren ikke lenger skal være sentralbanksjef. Sentralbankloven fra 1982 (kapittel 13, avsnitt 5) lød: «The Minister of Finance shall be the Chairman of the Board» Den nye sentralbankloven (kapittel 33) lyder: «The Governor shall be the Chairperson of the Board».
RMA sin første sentralbanksjef, som ikke innehar rollen i form av å være finansminister, er Dasho Daw Tenzin. Han ble utnevnt 18. august 2010, og innehar denne stillingen fortsatt pr mars 2018. Fram til dette var Lyonpo (minister) Kinzang Dorji leder av sentralbanken, i kraft av å være finansminister.
Alley Oop (sang)

«Alley Oop» er en amerikansk sang, skrevet av Dallas Frazier. Sangen, som er kraftig inspirert av tegneserien med samme navn (skapt av V. T. Hamlin), ble først spilt inn på plate av Frazier som en countrylåt i 1957.

The Hollywood Argyles

The Hollywood Argyles spilte inn sangen. Den ble utgitt på singlen Lute 5905 i 1960. Produsenter var Gary S. Paxton og Kim Fowley. Ledevokalist på sangen var Norm Davis. Han ble betalt med ett éngangshonorar på $ 25 for sitt arbeid på singlen. Han er nå poet og poesilærer i Rochester, New York.
Denne versjonen av historien bestrides av Gary Paxton. Paxton skriver:
«Det var INGEN Hollywood Argyles helt i begynnelsen. Jeg [Paxton] var den eneste ledesanger. Kim Fowley hjalp meg med å produsere den, fordi vi var partnere i Maverick Music International/BMI på den tiden... Trommeslageren var Ronnie Silico (Lloyd Prices turnétrommeslager). Pianisten var Gaynel Hodge fra the Penguins. Bassisten var Harper Cosby, en jazzbassist in L.A. Sandy Nelson (berømt for «Teenbeat») spilte på søplekassen og hylte på platen. Bakgrunnssangere var: Dallas Frazier...Buddy Mize, Scotty Turner, Diane ?? (En venn jeg kjente) og [meg selv]. Den ble innspilt i American Recorders, like ved Lawrence Welks Palladium, og på tvers av the Moulin Rouge på Sunset Blvd. nær Sunset og Vine Street. En bitteliten gate (Argyle Street) lå like ved studioet, så jeg sa: «La oss kalle oss The Hollywood Argyles!»»

Andre versjoner

Også i 1960 ble en versjon med The Dyno-Sores utgitt.
The Beach Boys spilte inn en versjon 16. september 1965 i Western Studios. Den ble utgitt på gruppas album Beach Boys' Party! (1965). Den britiske satiriske rock/popgruppen, The Bonzo Dog Doo-Dah Band, spilte inn en versjon av «Alley Oop». Den ble utgitt på gruppas andre single i oktober 1966. Den ble også fremført av Dave Van Ronk and the Hudson Dusters på gruppas selvbetitlede album fra 1967. 
Skuespiller/sanger, Darlene Love, spilte inn en versjon av sangen. Den ble spilt i filmen Bachelor Party (1984). George Thorogood gjorde også en versjon og den fantes på hans konsertalbum som ble utgitt 15. februar 1989. Ray Stevens' versjon var med på hans album, Gitarzan.

Svensk versjon

Simson har skrevet en svensk tekst. Den svenske tittelen er «Allihop».
To tufser bak gitter

Handling

Den naive Skip Donahue og hans kamerat Harry Monroe er lei av New York, og bestemmer seg for å dra til California. Veien dit er lang og kostbar og de bestemmer seg derfor for å ta ulike småjobber underveis. Blant annet gjør de et reklameoppdrag for en bank i Arizona der de er utkledd i hakkespettdrakt. Noen lokale kjeltringer bestemmer seg for å bruke draktene deres til å rane banken. Dermed blir Skip og Harry feilaktig arrestert og dømt for et bankran og de ender opp i et høysikkerhetsfengsel. Til alt hell får de kontakt med en idealistisk kvinnelig advokat som lover å finne de skyldige. I mellomtiden blir de såpass skremt av fengselsmiljøet at de bestemmer seg for å rømme. Den utspekulerte fengselsdirektøren oppdager imidlertid at Skip er en balansekunstner på hesteryggen, og dermed blir han gjort til trumfesset i en kommende rodeokonkurranse med et nabofengsel. Skipper avslår tilbudet, men fengselsdirektøren forsøker alle metoder for å presse ham til delta i konkurransen. Etter en tid bestemmer han seg for å godta, men på visse premisser. Planen er å rømme under det kommende rodeostevnet.

Om filmen

To tufser bak gitter ble innspilt vinteren og våren 1980. Opptakene ble i hovedsak gjort i New York og Arizona.

Økonomi og popularitet

Filmen ble svært populær i USA hvor den spilte inn over 100 millioner dollar, noe som gjorde den til den tredje mest innbringende filmen i 1980 (bare forbigått av Star Wars Episode V: Imperiet slår tilbake og Hvordan bli kvitt sjefene). 
Produksjonskostnadene var på rundt 10 millioner dollar.

Anmelderne

Filmen har fått 67 % på Rotten Tomatoes. Den amerikanske filmkritikeren Roger Ebert gav den to av fire stjerner. 
Aftenpostens anmelder omtalte den som den beste amerikanske komedien på lenge.

Annet

Filmens musikk inkluderer låter som "Nothing's Gonna Stop Us Now" (fremført av Kiki Dee), "Crazy" (framført av Gene Wilder), "Love" (fremført av Randy Goodrum), "Eat Your Heart Out" (fremført av Leata Galloway), "The Love Of A Cowboy" (fremført av Mary Gregory) og "Watch Her Dance" (fremført av Leroy Gomez).
I 1985 lanserte CBS en mislykket TV-serie basert på filmen.
NM i mangekamp 1973

NM i mangekamp 1973 var en del av NM i friidrett 1973, og ble arrangert som et eget mesterskap på Beitstad, 
25. og 26. august.
Det ble konkurrert i tikamp for menn og femkamp for kvinner.
Sèvres Lecourbe (Paris Metro)

Sèvres Lecourbe er en stasjon på metroen i Paris. Stasjonen betjener linje 6.
Stasjonen ble åpnet som en del av den tidligere Linje 2 Sør den 24. april 1906 da den ble forlenget fra Passy til Place d'Italie. Den 14. oktober 1907 ble Linje 2 Sør lagt inn i Linje 5 og ble lagt inn i Linje 6 den 12. oktober 1942.
Mauro Santambrogio

Karriere

Mauro Santambrogio begynte sin proffkarriere i 2004 hos det italienske sykkellaget Team L.P.R.-Piacenza. Året etter vant det sveitsiske endagsrittet Giro del Lago Maggiore. I 2006 skiftet Santambrogio til det italienske ProTour-laget Lampre.
Etter å ha utgått i Giro d'Italia 2008 etter 10. etappe, fullførte han i samme år med Vuelta a España sitt første treukersritt. Han oppnådde riktignok kun en samlet 121.-plass, men fikk en viss oppmerksomhet gjennom en 6.-plass i massespurten på avslutningsetappen.
Keiser Xianzong av Tang

Bakgrunn

Tang Xianzong var sønn av prins Li Song, og hadde fødenavnet prins Li Chun. Li Chuns bestefar, keiser Tang Dezong, hadde i sin regjeringstid forgjeves forsøkt å få kontroll med de de facto selvstendige militærguvernørene i de nordøstlige deler av Kina. De hadde fått denne høye graden av uavhengighet som følge av An Lushan-opprøret. Men det sene Tangdynastiets notoriske pengemangel forhindret videre fremgang, slik at disse militærherskerne måtte tolereres i sine stillinger. 
Mot slutten av sin regjeringstid vant keiserens yndlinger, særlig mange evnukker, en beherskende innflytelse over statsstellet. Mot dette oppstod det en opposisjon som flokket seg om Li Chuns far Li Song. Denne reformkonfucianske bevegelsen krevde en omfattende forfatningsreform for å få slutt på den endeløse kompetansekrangel mellom keiserens yndlinger og det regulære hoffbyråkratiet.

Keiser

Etter Dezong kunne Li Song regjere som keiser Tang Shunzong i åtte måneder, inntil han selv døde av sykdommer. Kronprins Li Chun ble nå ny keiser, med navnet Xianzong. Noe av det første han gjorde, var å forvise lederne av reformpartiet. Blant dem var fremragende lærde embedsmenn som Liu Zongyuan og Li Yuxi.
Den utenrikspolitiskew situasjon ved begynnelsen av Xiangzongs regjeringstid var gunstig. Tibetanerne, som det var kommet til stridigheter i 750-årene, var nå nærmest omringet i og med kinesernes allianser med uigurene og kongeriket Nanchao, slik at de ikke lenger var i stand til å føre noen større felttog mot Keiserkina. Xianzong utnyttet situasjonen til å konsentrere seg om problemet med provinsenes militærguvernører. I 806 nektet han å anerkjenne den nye guvernøren av  Vest-Sichuan, Liu Pi, og beseiret han mot slutten av samme år med en hær som for det meste stod under evnukkers kommando. Noen måneder senere begynte krigen mot guvernøren av Zhexi, Li Qi, som hadde vegret seg mot å innfinne seg i hovedstaden. Også her oppnådde keiseren en rask seier. Li Qi ble offer for en intrige blant sine egne tilhengere.
I årene fra 810 til 814 gjennomførte Xianzong en rekke fiskalreformer for å styrke hoffets finanskraft. I 812 underkastet den nye guvbernør av Weibo seg keiseren frivillig. De påfølgende år så kamper i Hebei og Huaixi. Disse stridighetene dro ut, og belastet statskassen i betydelig grad. Først i 818 var alle festninger langs Huaielvens øvre løp erobret. I 819 ble Shandong erobret, og samtidig kom man til en minnelig overenskomst med krigsherren av Hebei.
Den reformkonfucianske høylærde Han Yu beundret keiser Xianzong for han enhetsarbeid, og gav ham tilnavnet Østens oppadstigende sol. 
Allerede under Xianzongs etterfølger Muzong begynte det å knake i rikets sammenføyninger. Denne tendensen skulle bare styrke seg i årtiene fremover.
Grand Prix Cycliste de Montréal 2012

Grand Prix Cycliste de Montréal 2012 var den tredje utgaven av sykkelrittet Grand Prix Cycliste de Montréal. Rittet ble arrangert 9. september over 17 runder på totalt 205,7 km. Rittet var det 26. rittet i UCI WorldTour denne sesongen. I tillegg til de 18 UCI ProTeams deltok Cofidis, SpiderTech-C10 og Europcar
Rittet ble vunnet av Lars Petter Nordhaug foran Moreno Moser og Aleksandr Kolobnev, med Edvald Boasson Hagen, like bak på en 5.-plass.
99.9 Radio Norwich

Historie

Crown FM kringkastet for første gang 3. juli 1999 i denne prøvetiden (RSL) på 107,3 MHz FM via en radiomast på Mousehold Heath. Radiokanalen fikk også 28-dagers prøvesendingopp mot jul 1999, 2000 og 2001, og fra 26. april til 23. mai 2003. 
Ofcom, regulerings- og konkurransemyndigheten i Storbritannia, kunngjorde den 8. desember 2004 en langvarig radiolisens for Norwich og områdene rundt. Da søkefristen var utgått, var det fem søkere: Lite FM Norwich (fra Forward Media Ltd), Norwich 99.9 FM (fra Wireless Group), NRG fm (fra Archant Regional) og Today FM (fra UKRD Group). 9. juni 2005 kunngjorde Ofcom at Crown FM hadde vunnet lisensen for en tolvårsperiode.
Stasjonen begynte prøvesendinger den 31. mai 2006 i fire uker fra en sender ved  landsbyen Stoke Holy Cross ved Poringland i Norfolk. 29. juni 2006 åpnet kanalen under navnet 99.9 Radio Norwich med slagordet The New Number For Norwich.
Tom Kay åpnet offisielt 99.9 Radio Norwich klokken 08.30 med sangen «Good Times», sunget av bandet Chic i 1979.
Paralympiske leker

De paralympiske leker er en multisportkonkurranse som arrangeres hvert fjerde år av Den internasjonale paralympiske komité (IPK), og avholdes i forbindelse med de ordinære olympiske lekene. Paralympiske leker er tilsvarende olympiske leker for utøvere med fysisk funksjonshemming. 
De første paralympiske sommerlekene ble holdt i Roma i 1960, og de første vinterlekene ble holdt i Örnsköldsvik i 1976. I 1960, 1964 og i 1988 ble de paralympiske sommerlekene arrangert i samme by som de olympiske sommerleker, fra og med 1992 ble både Paralympiske sommer- og vinterleker arrangert i tilsvarende vertsby som i de olympiske lekene. 19. juni 2001 skrev Den internasjonale olympiske komité (IOK) og IPK under en avtale som sikret at Paralympiske leker framover skal arrangeres på samme sted som de olympiske lekene, rett etter at OL er avsluttet. I 2018 ble denne avtalen fornyet, og gjelder fram til 2032.
Paralympiske leker må ikke forveksles med Special Olympics, som er for utøvere med utviklingshemming.
Gråten

Gråten er et tettbygd strøk som hører til Gimsøy lokalutvalgsområde i Skien kommune. Gråten ligger sør for sentrum, på vestsida av Skienselva. Her har det vært havn siden vikingtida, med utskiping av Eidsborgbryner og andre varer. Elveløpet forbi Gråten har fra gammelt av vært vanskelig å forsere for større skuter, slik at tilgjengeligheten til havna i Skien sentrum var begrenset. Navnet Gråten kommer antakelig fra det norrøne «grjot», som betyr stein.
Gråtenmoen var det en militær ekserserplass på Gråten fra tidlig på 1700-tallet. Plassen har blant annet blitt brukt av «Telemarkens Bataljon» på 1800-tallet. Området var for lite til et regiment, og det ble derfor nedlagt på begynnelsen av 1900-tallet. En del av bygningene ble revet, mens andre ble flyttet til Heistadmoen i 1910.
Svangerud naturminne

Svangerud naturminne er en fredet ask som står nord på eiendommen Svangerudlia, gnr. 83 bnr. 11 i Eidsvoll kommune. Treet ble fredet 12. juni 1959.
Fylkesvei 1028

Fylkesvei 1028 går mellom Godheim og Holli i Spydeberg kommune. Veien er 3,9 km lang og heter Haugenveien.
Frem til 2019 hadde veien betegnelsen Fylkesvei 231.